**Атрыманне адукацыі на беларускай мове ва ўстановах дашкольнай адукацыі Воранаўскага раёна**

Ва установах дашкольнай адукацыі Воранаўскага раёна працуюць 35 груп з беларускай мовай навучання, якія наведваюць звыш 450 выхаванцаў.

У адпаведнасці з Кодэксам Рэспублікі Беларусь аб адукацыі (глава 9, артыкул 90) мова навучання і выхавання вызначаецца заснавальнікам установы адукацыі з улікам пажаданняў законных прадстаўнікоў выхаванцаў.

Групы з беларускай мовай навучання адкрываюцца па запыце законных прадстаўнікоў выхаванцаў на падставе пісьмовай заявы ва ўстанову дашкольнай адукацыі.

Падрабязныя звесткі аб установах і групах з беларускай мовай навучання знаходзяцца на сайце аддзела адукацыі Воранаўскага райвыканкама.

Пры арганізацыі адукацыйнага працэсу праводзяцца заняткі, святы, ранішнікі, гульні і забавы на беларускай мове ва ўсіх групах незалежна ад мовы навучання.  Вядзецца работа па развіцці беларускай мовы, азнаямленні з культурнай спадчынай Беларусі.

Усе мерапрыемствы праводзяцца ў адпаведнасці з вучэбнай праграмай дашкольнай адукацыі і гадавым планам работы установы дашкольнай адукацыі.